Κωνσταντίνος Ταλιαδούρης

Ο Κωνσταντίνος Ταλιαδούρης (Σκοπός Ανατολικής Θράκης, 1893 δικτυακός τόπος της Βουλής των Ελλήνων, Μητρώο Πληρεξουσίων, Γερουσιαστών και Βουλευτών 1822-1935, αρχείο σε μορφή .pdf, σελ. 142 (αρ. 1567), ανάκτηση 18-8-2013. -  Θεσσαλονίκη, 26 Σεπτεμβρίου 1978Πέθανε και κηδεύτηκε ο πρώην υπουργός Κ. Ταλιαδούρης, Το Βήμα, 27/9/1978, σελ. 10.) ήταν Έλληνας πολιτικός και κτηματίας. Υπήρξε ο πρώτος Θρακιώτης που χρημάτισε Υπουργός Βορείου Ελλάδος (του μετέπειτα Υπουργείου Μακεδονίας & Θράκης).

 Σταδιοδρομία 
Γεννήθηκε στον Σκοπό Ανατολικής Θράκης το 1893. Στα Γρεβενά εγκαταστάθηκε ως πρόσφυγας μετά τη Μικρασιατική Καταστροφή. Εξελέγη για πρώτη φορά βουλευτής Γρεβενών (πληρεξούσιος στην Δ΄ Εθνοσυνέλευση) το έτος 1923 ενώ κατά διαστήματα επανεξελέγη βουλευτής Κοζάνης (1950, 1956, 1958 με το Κόμμα Φιλελευθέρων και 1961, 1963, 1964 με την Ένωση Κέντρου του Γεωργίου Παπανδρέου).Διετέλεσε υπουργός Βορείου Ελλάδος στην κυβέρνηση Γεωργίου Παπανδρέου 1964 κατά το διάστημα από τις 19 Φεβρουαρίου 1964 έως τις 6 Ιανουαρίου 1965. Πρωτοστάτησε στην ίδρυση του Νομού Γρεβενών με νόμο τον Οκτώβριο του 1964. Λόγω της προσφοράς του στήθηκε προτομή στην κεντρική πλατεία των Γρεβενών και προς τιμήν του, δόθηκε το όνομα του σε δρόμο της πόλης (οδός Κωνσταντίνου Ταλιαδούρη).Η προτομή του ανεγέρθηκε και στην πλατεία του Νέου Σκοπού Σερρών, καθώς ως τέως υπουργός ανέλαβε τα έξοδα για την ανέγερση ολόκληρου του 2ου ορόφου στο δημοτικό κτίριο "Ορφέας" που στεγάζει τη Βιβλιοθήκη-Αναγνωστήριο του χωριού και η οποία εγκαινιάστηκε στις 26 Μαΐου 1966.

Λίγο πριν πεθάνει ανέγειρε με δικά του έξοδα πτέρυγα μαιευτικής κλινικής στο νοσοκομείο των Γρεβενών. Ο Κώστας Ταλιαδούρης απεβίωσε έπειτα από ασθένεια, το 1978 και κηδεύτηκε από τον ιερό ναό της Αχειροποίητου, στη Θεσσαλονίκη, στις 26 Σεπτεμβρίου 1978Μακεδονία, φύλλο 26/9/1978, σελ. 12.. Ήταν παντρεμένος με την Αλεξάνδρα Ταλιαδούρη (1898-1989).εφ. Μακεδονία, 14-2-1989, σελ. 3.

 Παραπομπές 

Κατηγορία:Βουλευτές Κοζάνης
Κατηγορία:Έλληνες υπουργοί Βορείου Ελλάδος
Κατηγορία:Βουλευτές Γρεβενών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με την Ένωση Κέντρου